নিজস্ব প্রতিবেদন : ফেসবুকে বিতর্কিত পোস্টের জন্য বৈশ্বানর চট্টোপাধ্যায়ের কাছে জবাব তলব করল তৃণমূল। দলের মহাসচিব পার্থ চট্টোপাধ্যায় বলেন, দল একজন সিনিয়র সদস্যের কাছ থেকে এ ধরনের কার্যকলাপ একেবারেই অনুমোদন করে না। আর তাই তাঁর কাছে জবাবদিহি চাওয়া হয়েছে। শুক্রবার রাতে ফেসবুকে বৈশ্বানর লেখেন, "এই নোংরা রাজনীতিতে তিনি আর থাকতে চান না।" তৃণমূলের বহু পুরনো সৈনিক বৈশ্বানর। তিনি তৃণমূলের টিকিটে কলকাতা পুরসভার কাউন্সিলর, বোরো কমিটির চেয়ারম্যান। দলের একজন সাধারণ সম্পাদকও। কিন্তু তিনি কেন এমন পোস্ট করলেন? এ নিয়ে কলকাতার রাজনৈতিক মহলে জল্পনা শুরু হয়ে যায়। জানা যায়, তাঁর সমসাময়িক নেতা শুভাশিস চ্যাটার্জি রাজ্যসভায় টিকিট পাওয়ার জেরেই এই কাণ্ড ঘটিয়েছেন বৈশ্বানর।